Ni les garanties ni els dipòsits en efectiu no meriten cap interès.
El termini el determina en cada cas la norma legal que obliga a constituir la garantia o el dipòsit.
Segons com es constitueixi la garantia o el dipòsit, la sol·licitud ha d'anar acompanyada d'un dels documents seguents:
Avís important: si és la primera vegada que feu un tràmit davant la Caixa General de Dipòsits, o si hi ha hagut alguna modificació en les dades d'identificació que vau fer constar en altres ocasions, heu d'aportar un document que acrediti les dades actuals (una còpia del DNI/NIF, de les escriptures de l'entitat, o qualsevol altre que permeti fer-ne la comprovació i l'actualització).
Les garanties i els dipòsits es constitueixen per donar compliment a les obligacions legals vigents.
S'han de presentar davant la Caixa General de Dipòsits:
Les garanties i els dipòsits es poden constituir de diferents maneres:
Garanties i dipòsits constituïts en efectiu, xec bancari o xec registrat per una entitat financera a nom del Tresor de la Generalitat de Catalunya
En tots els casos ( vegeu l'excepció que consta a l' avís ), cal aportar, juntament amb la sol·licitud de constitució de garantia o dipòsit, el justificant d'ingrés de l'entitat bancària.
Si opteu per presentar la sol·licitud de constitució de garantia o dipòsit a alguna de les sucursals de la Caixa General de Dipòsits, l'Administració pot comprovar al moment que l'import corresponent a l'ingrés que heu fet consta en el compte i, en conseqüència, pot emetre i lliurar el resguard immediatament.
Si opteu per presentar la sol·licitud de constitució de garantia o dipòsit a les oficines de gestió empresarial, l'Administració, prèvia comprovació que l'import corresponent a l'ingrés que heu fet consta en el compte, emetrà el resguard en un termini d'entre 2 i 4 dies hàbils.
En fer la sol·licitud, podeu optar per passar a recollir el resguard de garantia o dipòsit al mateix punt de tramitació OGE, per rebre'l per correu postal a nom vostre i a l'adreça que hàgiu indicat, o per facilitar les dades exactes de l'entitat beneficiària amb l'objectiu que li arribi directament.
Garanties i dipòsits que es constitueixen mitjançant aval bancari, assegurança de caució o valors representats en anotacions en compte i, en el cas de participacions en fons d'inversió, mitjançant certificats nominatius
La tramitació només es pot fer a les sucursals de la Caixa General de Dipòsits.
Juntament amb la sol·licitud de constitució de garantia o dipòsit, s'ha d'aportar el document original de l'aval, l'assegurança de caució o els valors, el qual s'ha d'ajustar al model oficial que hagi previst, per a cada cas, l'Administració de la Generalitat de Catalunya, entitats autònomes o ens públics que en depenen o estan vinculats.
Aquesta documentació es revisa en el mateix moment que es presenta i, si compleix els requisits, l'Assessoria Jurídica del Departament de la Vicepresidència i d'Economia i Hisenda la valida perquè l'Administració, mitjançant la Caixa General de Dipòsits, pugui emetre el resguard i lliurar-lo.
La Caixa General de Dipòsits de Barcelona admet xecs com totes les sucursals; la sucursal de Barcelona, però, és l'única que pot fer l'ingrés directament en el seu compte, per la qual cosa n'hi ha prou de portar-hi el xec; és l'únic cas en què no cal lliurar el justificant de l'entitat bancària.
1) Descarregueu el formulari de petició genèrica.
Empleneu-lo i informeu a l'apartat On va adreçada els valors següents:
2) Descarregueu l'imprès de Sol·licitud de constitució de garantia o dipòsit i empleneu-lo.
3) Adjunteu al formulari de petició genèrica:
Recordeu que al formulari de petició genèrica:
4) Valideu, signeu i envieu a tramitar el formulari de petició genèrica:
Per poder obrir correctament aquest formulari, l'heu de descarregar i obrir-lo des del vostre dispositiu.
La resposta de l'Administració consisteix a emetre i lliurar el resguard de constitució de garantia o dipòsit corresponent.
El resguard permet acreditar que s'ha constituït la garantia o el dipòsit.
Aquest document l'emet la Caixa General de Dipòsits a favor de la persona o entitat constituent i en lliura una còpia a la persona interessada, en la qual consten, com a mínim:
En cas de garanties i dipòsits constituïts en efectiu, xec bancari o xec registrat per una entitat financera a nom del Tresor de la Generalitat de Catalunya: la Caixa General de Dipòsits emet aquest document tan bon punt es comprova que l'import corresponent a l'ingrés que heu fet consta en el compte.
En cas que el dipòsit o garantia s'hagi constituït des d'una oficina de gestió empresarial (OGE), la Caixa General de Dipòsits pot trigar entre dos i quatre dies hàbils a emetre'l.
Si les garanties o els dipòsits es constitueixen mitjançant aval, assegurança de caució o valors, s'ha d'aportar el document original de l'aval, l'assegurança de caució o els valors, el qual s'ha d'ajustar al model oficial previst, en cada cas, per l'Administració de la Generalitat de Catalunya, entitats autònomes o ens públics que en depenen o estan vinculats.
Després que l'Assessoria Jurídica del Departament de la Vicepresidència i d'Economia i Hisenda hagi validat la documentació, l'Administració, mitjançant la Caixa General de Dipòsits, emet i lliura el resguard de constitució de garantia o dipòsit corresponent.
Els resguards conforme s'han constituït no es poden transmetre a terceres persones.